Ullevi

Ullevi, eventuelt Ullevi Stadion eller tidligere Nya Ullevi, i Göteborg er en arena som på et tidspunkt var Sveriges største. Ullevi brukes til internasjonale idrettsmesterskap, store musikkonserter og spennende showforestillinger. Ullevi ble innviet i 1958 og har etter ombygging en publikumskapasitet på 43 200 tilskuere. Ved musikkonserter er kapasiteten ca. 75 000 plasser, hvorav 25 000 ståplasser på banen.

Ullevi var opprinnelig navnet på stadionet som ble innviet i 1916. Dette stadionet ble omdøpt til Gamla Ullevi da den nye arenaen sto ferdig like ved i 1958. Gamla Ullevi ble revet i 2007, og et nytt stadion med samme navn ble åpnet samme sted i april 2009.

Skøytearena
Som skøytearena var Ullevi den første kunstfrosne 400 m-bane som ble brukt til et internasjonalt mesterskap under EM i 1959. To år senere ble også det første VM på en kunstfrossen bane arrangert her.

Gjennom det meste av sin islagte periode var Nya Ullevi en av skøytesportens hovedarenaer. VM ble arrangert her både i 1961, 1966, 1968, 1971, 1975 (sprint), 1978 og 1984. Foruten EM i 1959 hadde Nya Ullevi EM i 1963 og 1965. I 1963 kunne norske skøyteløpere feire en av sine mest legendariske triumfer her. Da EM var over, var det nordmenn på de fire øverste plassene – med Nils Egil Aaness på topp. I 1968 ble Fred Anton Maier verdensmester på Ullevi med ny verdensrekord sammenlagt. Under VM i 1971 satte Ard Schenk verdensrekord på 10 000 m med 15.01,6 og også verdensrekord sammenlagt.

Siden 1989 har Ruddalen Idrottsplass tatt over som internasjonal skøytearena i Göteborg.

 Friidrettsarena 
7.–13. august 2006 ble EM i friidrett arrangert på Ullevi.

Ullevis publikumsrekorder
 Dato Kategori Arrangement Publikum 14. september 1958 Boksing Ingemar Johansson vs Eddie Machen 53 614 30. juni 1959 Fotball IFK Göteborg – Örgryte IS 52 194 4.–5. september 2004 Friidrett Finnkampen 2004 (årlig landskamp mot Finland) 51 567 (2 dager) 8. november 1962 Ishockey Västra Frölunda IF – Djurgårdens IF 23 192 8.–9. juni 1985 Konsert Bruce Springsteen 126 856 (2 dager) 27. august 2022 Konsert (etter ombyggingen) Håkan Hellström 71 977 13.–14. februar 1971 Hurtigløp på skøyter VM 69 559 (2 dager) 6. september 1974 Speedway VM-finale 38 390

 Referanser 

 Eksterne lenker 
 Ullevi




Kategori:Idrettsanlegg i Sverige
Kategori:Fotballstadioner i Sverige
Kategori:Skøytearenaer
Kategori:Friidrettsarenaer
Kategori:Sport i Göteborg
Kategori:Artikler i skøytesportprosjektet
Kategori:Hurtigløp på skøyter i Sverige
Kategori:Arenaer i Fotball-VM 1958
Kategori:Arenaer i Fotball-EM 1992